cyanic-selkie/wikianc huggingface dataset:
Πρωτάθλημα πετοσφαίρισης Α2 εθνικής κατηγορίας ανδρών 2016-2017
Το πρωτάθλημα βόλεϊ της Α2 κατηγορίας ανδρών για την περίοδο 2016−17 διεξήχθη με τη συμμετοχή 35 ομάδων, που σχημάτισαν δύο ομίλους (Α΄ και Β΄), καθένας από τους οποίους απαρτίστηκε από δύο υποομίλους (1ος και 2ος). Επομένως στην πραγματικότητα οι ομάδες χωρίστηκαν σε τέσσερις ομίλους.
Τρόπος διεξαγωγής
Το πρωτάθλημα της Α2 κατηγορίας ανδρών διεξήχθη σε τρεις φάσεις.
Α' Φάση
Σε κάθε έναν από τους 4 υποομίλους (Α1, Α2, Β1, Β2), οι ομάδες αγωνίστηκαν σε πρωτάθλημα δύο γύρων με βαθμολογία.
Β' Φάση
Οι δύο πρώτες ομάδες των υποομίλων (1ου και 2ου) κάθε ομίλου (Α΄ και Β΄) αγωνίστηκαν σε δύο διαφορετικά τουρνουά ενός γύρου με βαθμολογία, σε ουδέτερο γυμναστήριο. Οι δύο πρώτες ομάδες κάθε τουρνουά (συνολο τέσσερις ομάδες) προκρίθηκαν για τη Γ΄ φάση.
Γ' Φάση
Οι τέσσερις ομάδες που προκρίθκαν από τη Β΄ φάση αγωνίστηκαν σε ένα τουρνουά ενός γύρου με βαθμολογία, σε ουδέτερη πόλη. Οι δύο πρώτες ομάδες της φάσης αυτής κέρδισαν την άνοδο στην Βόλεϊ Λιγκ 2017-18.
Τρόπος Βαθμολογίας
Η νίκη με 3–0 ή 3–1 (καθαρή νίκη) δίνει τρείς βαθμούς στην νικητήτρια και 0 βαθμούς στην ηττημένη ομάδα. Η νίκη με 3–2 δίνει δύο βαθμούς στην νικητήτρια και 1 βαθμό στην ηττημένη ομάδα. Σε περίπτωση ισοβαθμίας σε οποιαδήποτε θέση, λαμβάνονται υπόψη κατά σειρά: 1) Οι βαθμοί που έχει συγκεντρώσει κάθε ομάδα στους μεταξύ τους αγώνες 2) Ο λόγος των κερδισμένων προς τα χαμένα σετ στους μεταξύ τους αγώνες 3) Ο λόγος των κερδισμένων βαθμών (πόντων) προς τους χαμένους βαθμούς (πόντους) στους μεταξύ τους αγώνες 4) Ο λόγος των κερδισμένων προς τα χαμένα σετ σε όλους τους αγώνες του πρωταθλήματος για την κάθε ομάδα που ισοβαθμεί 5) Ο λόγος των κερδισμένων βαθμών (πόντων) προς τους χαμένους βαθμούς (πόντους) σε όλους τους αγώνες του πρωταθλήματος για την κάθε ομάδα που ισοβαθμεί
Α' Όμιλος - 2 ος Υποόμιλος
* Απόλλων και Ιωνικός έχουν από -3 βαθμούς. ** Α.Ο. Αθλοπαιδιών Κω - Α.Ο. Μυτιλήνης 3-0, 2-3 / Ροδίων Άθλησις - Απόλλων Σμύρνης 3-1, 2-3
Ειδικό Τουρνουά Α' Ομίλου
Αποτελέσματα
'''Βαθμολογία
Ειδικό Τουρνουά Β' Ομίλου
Οι αγώνες διεξήχθησαν στο ΠΕΑΚ Ιωαννίνων από τις 21 έως τις 23 Απριλίου. Ο Πήγασος Πολίχνης και η Νίκη Αιγινίου προκρίθηκαν στη Γ΄ Φάση.
'''Βαθμολογία
Γ' Φάση - Ειδικό Τουρνουά Ανόδου
Οι αγώνες διεξήχθησαν στο "Χαλκιοπούλειο Γυμναστήριο" Λαμίας από τις 28 έως τις 30 Απριλίου. Ο Εθνικός Πειραιώς και η Νίκη Αιγινίου κέρδισαν την άνοδο στην Βόλεϊ Λιγκ 2017-18.
Αποτελέσματα
Πρε Λιγκ 2017-18
Η Ε.Ο.ΠΕ. προκήρυξε για την αγωνιστική περίοδο 2017-18, τη δημιουργία μιας νέας κατηγορίας πανελλαδικής εμβέλειας μεταξύ της Βόλεϊ Λιγκ και της Α2, με την ονομασία Πρε Λιγκ! Στην κατηγορία αυτή δικαίωμα συμμετοχής είχαν οι ακόλουθες 12 ομάδες: 2 ομάδες της Βόλεϊ Λιγκ που που υποβιβάστηκαν την περίοδο 2016-17, 6 ομάδες που διεκδίκησαν και δεν κέρισαν την άνοδο στη Βόλεϊ Λιγκ κατά τα ειδικά τουρνουά ανόδου, και 4 ομάδες που κατέλαβαν την 3η θέση σε κάθε έναν από τους υποομίλους της Α2.
Μπαράζ για συμετοχή στην Πρε λιγκ
Οι ομάδες του Α' Ομίλου παραιτήθηκαν από τους αγώνες μπαράζ για τις επιλαχούσες ομάδες για την Πρε Λιγκ. Έτσι ως επιλαχούσες απέμειναν οι ακόλουθες: Ελπίς Αμπελοκήπων, Χ.Α.Ν.Θ., Άρης Θεσσαλονίκης, Μακεδονικός Νεάπολης
Δικαίωμα συμετοχής στην Πρε λιγκ
Οι ομάδες που τελικά είχαν διακαίωμα συμμετοχής στην Πρε Λιγκ ήταν οι ακόλουθες 12: Κύζικος Νέας Περάμου, Α.Ο. Ορεστιάδας (Υποβιβασμένες από Βόλεϊ Λιγκ) Α.Ο. Παλλήνης, Ο.Φ.Η., Ροδίων Άθλησις, Ολυμπιάς Πατρών, Νέστωρ Θεσσαλονίκης, Πήγασος Πολίχνης (Δεν κέρδισαν την άνοδο στη Βόλεϊ Λιγκ κατά τα ειδικά τουρνουά ανόδου) Α.Ε.Κ. Αθηνών, Γ.Σ. Απόλλων Σμύρνης, Ε.Α. Πατρών, Α.Ο. Σερρών (3η Θέση στους αντίστοιχους Υποομίλους)
Μη δημιουργία Πρε Λιγκ στους Άνδρες
Τελικά μέχρι την καταληκτική ημερομηνία για δήλωση συμμετοχής των ομάδων, που ήταν η 31η Μαΐου 2017, δήλωσαν συμμετοχή μόνο 10 ομάδες. Έτσι η Πρε Λιγκ δεν θα δημιουργηθεί την αγωνιστική περίοδο 2017-18, και η ΕΟΠΕ θα περιμένει μήπως βρεθούν ομάδες για την περίοδο 2018-19!
Οι ομάδες που δήλωσαν συμμετοχή ήταν οι εξής: Α.Ο. Παλλήνης, Ο.Φ.Η., Ροδίων Άθλησις, Ολυμπιάς Πατρών, Νέστωρ Θσσσαλονίκης, Πήγασος Πολίχνης, Απόλλων Σμύρνης, Ε.Α. Πατρών, Άρης Θσσσαλονίκης, Χ.Α.Ν.Θ.
Αντιθέτως δεν δήλωσαν συμμετοχή οι: Κύζικος Νέας Περάμου, Α.Ο. Ορεστιάδας, Α.Ε.Κ. Αθηνών, Α.Ο. Σερρών, Ελπίς Αμπελοκήπων, Μακεδονικός Νεάπολης.
Εξωτερικοί σύνδεσμοι - Πηγές
2016 2017 Κατηγορία:Πετοσφαίριση το 2016 Κατηγορία:Πετοσφαίριση το 2017
Κωνσταντίνος Γαρέφης
Ο Κωνσταντίνος Γαρέφης (1874 - 1906), ήταν σημαντικός Έλληνας Μακεδονομάχος και οπλαρχηγός.
Βιογραφία
Ο Κωνσταντίνος Γαρέφης γεννήθηκε στις Μηλιές του Πηλίου το 1874. Ήταν εγγονός του, σουλιώτικης καταγωγής, Γαρέφη ή Σκληρού του Αποστόλη, ο οποίος ήταν αδελφός του ανυπόταχτου Κατσούδα, που είχε παντρευτεί ξαδέρφη του Σαρακατσάνου πρωτοκλέφτη Κατσαντώνη. Ο παππούς του εγκαταστάθηκε στις Μηλιές κυνηγημένος απ’ τον Αλή Πασά και πήρε γυναίκα από την οικογένεια των αρματολών της περιοχής Μπασδεκαίων. Ο πατέρας του Κωνσταντίνου Γαρέφη, ο Δημήτρης Γαρέφης ή Κατσούδας, είχε διακριθεί στις Πηλιορείτικες επαναστάσεις του 1874 και 1878, ενώ η μητέρα του ονομαζόταν Ασήμω, το γένος Γεωργιάδη.
Ο θάνατος του Κωνσταντίνου Γαρέφη
Τη νύχτα της 6ης Αυγούστου 1906 ανακάλυψε, στο χωριό Τσερνέσοβο Αριδαίας (σημερινό Γαρέφι), την καλύβα, στην οποία κρύβονταν οι εχθροί του, κομιτατζήδες Λούκας και Καρατάσος. Ο καπετάν Γαρέφης δίχως φόβο μπήκε στην καλύβα τους και σκότωσε τον Καρατάσο και τραυμάτισε βαριά το Λούκα. Όμως κατά τη συμπλοκή τραυματίστηκε από τους άντρες του Λούκα. Ο Γαρέφης, παρόλο το σοβαρό τραυματισμό του, επέμεινε, πριν φύγει από το πεδίο της μάχης, να δεί το αποτελέσμα της συμπλοκής. Λίγε ημέρες αργότερα θα πεθάνει εξαιτίας των τραυμάτων στις 24 Αυγούστου 1906.
Εξωτερικοί σύνδεσμοι
Κατηγορία:Μακεδονομάχοι Κατηγορία:Σαρακατσάνοι
Δεξιά Όχθη (Παρίσι)
μικρογραφία|320x320εσ|Τα διαμερίσματα του Παρισιού και ο ποταμός Σηκουάνας που χωρίζει την πόλη σε δύο τμήματα. Η δεξιά όχθη βρίσκεται προς τα βόρεια. Ο όρος Δεξιά όχθη (Γαλλικά: Rive droite) στο Παρίσι προσδιορίζει το τμήμα της πόλης που βρίσκεται βόρεια του Σηκουάνα, σε αντίθεση με την Αριστερή Όχθη. Τα νησιά που βρίσκονται στον ποταμό δεν εμπίπτουν σε αυτήν την ορολογία.
Η δεξιά όχθη είναι το παραδοσιακό κέντρο εμπορίου στο Παρίσι εδώ και αρκετούς αιώνες, η έδρα τραπεζικών και χρηματοοικονομικών ομίλων, στεγάζει το Χρηματιστήριο και άλλες βιομηχανικές δραστηριότητες, σε αντίθεση με την αριστερή όχθη, που ιστορικά υπήρξε ο τόπος της πνευματικής και θρησκευτικής ζωής στο Παρίσι, στεγάζοντας πολλά σημαντικά πανεπιστήμια όπως η Σορβόννη.
Η άποψη ότι η δεξιά όχθη είναι πιο εξελιγμένη και συντηρητική, σε αντίθεση με την πιο καλλιτεχνική και μποέμ αριστερή όχθη, τείνει να εξαφανιστεί και έχει αντικατασταθεί από μια οικονομική αντίθεση μεταξύ της δυτικής πλευράς του Παρισιού που εμφανίζεται πλουσιότερη και της ανατολικής που θεωρείται πιο λαϊκή και φτωχότερη.
Ιστορικό
Τον 10ο αιώνα, οι βασιλιάδες της Γαλλίας διοικούσαν την περιοχή του Παρισιού η οποία έγινε το Ιλ ντε Φρανς, έδρα των γαλλικών βασιλικών κτήσεων. Η επαρχία χωρίστηκε σε διάφορες χώρες. Στη συνέχεια, η δεξιά όχθη συνδέθηκε με τη Χώρα της Γαλλίας.
Μέχρι την Επανάσταση του 1789, η δεξιά όχθη του Παρισιού ονομαζόταν «Πέραν της Μεγάλης γέφυρας» (Outre-Grand-Pont). Έλαβε το όνομα από τη Μεγάλη γέφυρα (Grand-Pont), η οποία αργότερα ονομάστηκε γέφυρα Νοτρ-Νταμ, που ήταν από τη ρωμαϊκή εποχή το μόνο σημείο διάβασης από το νησάκι Ιλ ντε λα Σιτέ (που ονομαζόταν επίσης Σιτέ) προς τη βόρεια όχθη του Σηκουάνα, στον κεντρικό οδικό άξονα από βορρά προς νότο (Cardo Maximus) του Παρισιού.
Στην Παναγία των Παρισίων (1830), όπου ο Βίκτωρ Ουγκώ τοποθέτησε τη δράση του το 1482, αναφέρεται στα παραδοσιακά ονόματα κάθε τομέα του Παρισιού: «Το Πανεπιστήμιο» για την αριστερή όχθη, «Η Σιτέ» για το Ιλ ντε λα Σιτέ και «Η Πόλη» για τη δεξιά όχθη.
Γύρω στο 1300, ο ποιητής Γκιγιό ντε Παρί συνέθεσε σε μορφή ποιήματος μια πρώτη λίστα με ονόματα οδών στο Παρίσι στο έργο του Le Dit des rues de Paris. Σ' αυτό το έγγραφο αναφέρεται ότι το Παρίσι είχε 310 δρόμους, 80 από τους οποίους βρίσκονταν στην περιοχή της αριστερής όχθης (Πέραν της Μικρής γέφυρας), 36 στο Σιτέ και 114 στην περιοχή της δεξιάς όχθης (Πέραν της Μεγάλης γέφυρας ή Πόλη).
Σύγχρονη διοικητική διαίρεση
Η δεξιά όχθη περιλαμβάνει σχεδόν το σύνολο των 14 ακολούθων διαμερισμάτων :
Μνημεία
Το Δημαρχείο του Παρισιού, η Νομαρχία του Παρισιού, το προεδρικό μέγαρο Ελιζέ, τα δύο θέατρα της πλατείας του Σατλέ, η λεωφόρος των Ηλυσίων Πεδίων, η πλατεία των Βοσγίων, το μουσείο του Λούβρου, ο κήπος του Κεραμεικού, η πλατεία Κονκόρντ, η αψίδα του Θριάμβου, η Όπερα Γκαρνιέ, το Πετί παλαί, το Γκραν παλαί, το Παλαί ντε Τοκιό, το Παλαί ντε Σαγιό, το Ραδιοφωνικό μέγαρο της Γαλλίας, η Βασιλική της Σακρέ-Κερ της Μονμάρτρης, το πάρκο Λα Βιλέτ κ.λπ.
Παραπομπές
Κατηγορία:Παρίσι
Ρωσικές Αεροδιαστημικές Δυνάμεις
Οι Ρωσικές Αεροδιαστημικές Δυνάμεις (ρωσικά: Воздушно-космические силы Российской Федерации) είναι οι αεροδιαστημικές δυνάμεις των Ρωσικών Ενόπλων Δυνάμεων. Συγκροτήθηκαν ως μια νέα ένοπλη δύναμη την 1η Αυγούστου του 2015 με τη συγχώνευση της Ρωσικής Πολεμικής Αεροπορίας και των Ρωσικών Αεροδιαστημικών Αμυντικών Δυνάμεων‎ σύμφωνα με τις συστάσεις του Υπουργείου Άμυνας. Έχουν την έδρα τους στη Μόσχα. Πολλοί είναι οι λόγοι που ανακοινώθηκαν για τη συγχώνευση, συμπεριλαμβανομένης της μεγαλύτερης αποτελεσματικότητας και της υλικοτεχνικής υποστήριξης.
Εξωτερικοί σύνδεσμοι
Κατηγορία:Ρωσικές Ένοπλες Δυνάμεις
Florus Germanicus
Εξωτερικοί σύνδεσμοι
Κατηγορία:Ιστορικά συγγράμματα
ID
Η συντομογραφία λατινικών χαρακτήρων ID ή Id ή id (στην αγγλική γλώσσα προφέρεται άι-ντι) μπορεί να αναφέρεται:
Έκλειψη Ηλίου
250px|thumb|Προσομοίωση της [[Ηλιακή έκλειψη της 29ης Μαρτίου 2006|έκλειψης ηλίου της 29ης Μαρτίου 2006]] Έκλειψη ηλίου ονομάζεται το φαινόμενο κατά το οποίο η Σελήνη παρεμβάλλεται ανάμεσα στον Ήλιο και τη Γη, με αποτέλεσμα ορισμένες περιοχές της Γης να δέχονται λιγότερο φως από ότι συνήθως. Μπορεί να είναι μερική, ολική ή δακτυλιοειδής.
Κάθε έτος πραγματοποιούνται τουλάχιστον δύο εκλείψεις Ηλίου, ενώ ο μέγιστος αριθμός εκλείψεων Ηλίου που μπορεί να πραγματοποιηθεί σε ένα έτος είναι 5.
Το φαινόμενο της ηλιακής έκλειψης
Κατά την ολική έκλειψη ηλίου, το μέγεθος της σελήνης είναι τέτοιο ώστε να καλύπτει πλήρως τον ηλιακό δίσκο. Ο παρατηρητής βρίσκεται μέσα στη σκιά της σελήνης (στο σχήμα δεξιά, η Γη βρίσκεται στη μαύρη περιοχή). Κατά την δακτυλιοειδή έκλειψη ο κώνος της σκιάς της σελήνης δεν ακουμπάει στην επιφάνεια της Γης. Αυτό έχει ως αποτέλεσμα ο παρατηρητής να βλέπει ένα ηλιακό δαχτυλίδι γύρω από το σκοτεινό σώμα της σελήνης (μοβ περιοχή). Στη μερική έκλειψη ηλίου ο παρατηρητής βλέπει ένα ποσοστό του ήλιου «φαγωμένο» από τη σελήνη (ανοιχτή μοβ περιοχή).
Οι ολικές ηλιακές εκλείψεις μπορούν θεωρητικά να διαρκέσουν έως και 7:30 λεπτά. Οι δακτυλιοειδείς ηλιακές εκλείψεις μπορούν θεωρητικά να διαρκέσουν έως και 12:30 λεπτά.
Οι εκλείψεις στην ιστορία
Η πρώτη καταγεγραμμένη αναφορά ηλιακής έκλειψης έρχεται από την Κίνα το 2136 ή 2159 π.Χ. Οι υπηρέτες Χο και Χι θανατώθηκαν από τον αυτοκράτορα γιατί δεν κατάφεραν να προβλέψουν την έκλειψη. Στην Κίνα πίστευαν ότι ένας δράκος καταπίνει τον ήλιο.
Το 1178 π.Χ. και συγκεκριμένα η 16η Απριλίου αναφέρεται στην Οδύσσεια του Ομήρου:
Αναφορά του Αρχίλοχου για την ολική έκλειψη ηλίου της 6ης Απριλίου 648 π.Χ.:
Το 585 π.Χ. έχουμε την πρώτη πιθανή πρόβλεψη ηλιακής έκλειψης από τον Θαλή το Μιλήσιο, όπως την καταγράφει ο Ηρόδοτος. Η έκλειψη έγινε η αφορμή για την παύση των εχθροπραξιών ανάμεσα στους Μήδειους και τους Λήδειους.
Αναρίθμητες είναι οι αναφορές των ηλιακών εκλείψεων από Έλληνες, Κινέζους, Ρωμαίους και άλλους λαούς της αρχαιότητας. Στην αρχαιότητα μια έκλειψη θεωρούνταν κακός οιωνός. Στις μέρες μας θεωρείται η αφρόκρεμα των ουράνιων φαινομένων· ορισμένοι άνθρωποι ταξιδεύουν στα άκρα του κόσμου για να ζήσουν την εμπειρία της ολικότητας έστω και για λίγα λεπτά.
Τα στάδια μίας ολικής έκλειψης
Μία ολική ηλιακή έκλειψη διαρκεί συνήθως τρεις ώρες (εάν ο παρατηρητής βρίσκεται στο μονοπάτι της ολικότητας).
Στην αρχή η Σελήνη κάνει την εμφάνισή της πάνω στον ηλιακό δίσκο σαν μία «δαγκωματιά». Αυτή ονομάζεται πρώτη επαφή και σημαίνει την έναρξη της έκλειψης.
Το φαινόμενο προοδεύει χωρίς να δίνει στον παρατηρητή κανένα σημάδι για την δραματική εξέλιξη που θα έχει. Όταν η κάλυψη του ηλιακού δίσκου από τη σελήνη ξεπεράσει το 70% αρχίζει να γίνεται αντιληπτή μία αμυδρή μείωση της φωτεινότητας του περιβάλλοντα χώρου. Στο 90% το φως του ήλιου έχει ήδη μειωθεί αισθητά. right|thumb|108px|Οι χάντρες του Μπέιλι. right|thumb|250px|Το φαινόμενο του διαμαντένιου δαχτυλιδιού. right|thumb|250px|Η φάση της ολικής έκλειψης. Πέντε λεπτά πριν από τη δεύτερη επαφή ή αλλιώς έναρξη της ολικότητας, το φως του ήλιου που φτάνει στη γη έρχεται από μία πολύ λεπτή δέσμη. Αυτό έχει ως αποτέλεσμα να παρατηρείται το φαινόμενο των σκιωδών ζωνών (shadow bands). Ο παρατηρητής βλέπει πάνω σε μεγάλες λευκές επιφάνειες ζώνες από σκιές να διαδέχονται η μία την άλλη σε μεγάλη ταχύτητα.
Ένα άλλο εντυπωσιακό φαινόμενο, λίγο πριν την ολικότητα, είναι η σκιά της σελήνης που έρχεται από τα δυτικά με τρομακτική ταχύτητα και αρχίζει να βυθίζει στο σκοτάδι τις παρακείμενες περιοχές.
Ένα λεπτό ή και λιγότερο, πριν την ολική φάση, μπορεί κανείς να παρατηρήσει τις τελευταίες ακτίνες ηλίου, καθώς αυτές περνούν μέσα από τις κοιλάδες της Σελήνης, σχηματίζοντας κάτι που μοιάζει με χάντρες κομπολογιού και που πρώτος παρατήρησε ο Φράνσις Μπέιλι το 1836. Αυτές οι χάντρες ονομάζονται χάντρες του Μπέιλι (Baily's beads).
Ελάχιστα δευτερόλεπτα πριν την ολικότητα, οι χάντρες του Μπέιλι αρχίζουν να χάνονται αστραπιαία και όταν μείνει η τελευταία από αυτές, εμφανίζεται το επιβλητικό στέμμα του ηλίου, που μαζί με την τελευταία φωτεινή χάντρα σχηματίζουν το λεγόμενο διαμαντένιο δαχτυλίδι (diamond ring). Και αμέσως μετά ο μαύρος δίσκος της σελήνης παίρνει τη θέση του ηλίου...
Στα λίγα λεπτά που ακολουθούν ο ουρανός σκοτεινιάζει και κάνουν την εμφάνισή τους τα λαμπρότερα άστρα του ουρανού, η Αφροδίτη και ο Ερμής. Στο κέντρο του ουρανού, και στο σημείο που ήταν ο ήλιος, δεσπόζει τώρα το ηλιακό στέμμα το οποίο εκτείνεται ακόμα και σε απόσταση 8 ηλιακών ακτίνων. Το φαινόμενο είναι μοναδικό. Ο παρατηρητής μπορεί να διακρίνει λεπτές κόκκινες προεξοχές που ξεπηδούν από την επιφάνεια του ηλίου σαν πύρινες γλώσσες, τις λεγόμενες ηλιακές φλόγες. Ο τριγύρω ορίζοντας παίρνει ένα κοκκινωπό χρώμα, αφού η διάμετρος της σκιάς σπάνια ξεπερνά τα 250 χιλιόμετρα, και έξω από αυτήν η κάλυψη δεν φτάνει ποτέ το 100%. Η βίαιη εναλλαγή της μέρας με την νύχτα μπερδεύει τα ζώα, που νομίζουν ότι νύχτωσε και πάνε στις φωλιές τους, τα πουλιά σταματούν να κελαηδούν και τα λουλούδια κλείνουν τα πέταλά τους.
Τα λεπτά περνούν και η ολιγόλεπτη νύχτα δίνει τη θέση της και πάλι στην ημέρα με την τρίτη επαφή και το τέλος της ολικότητας. Τα παραπάνω φαινόμενα συμβαίνουν αντίστροφα και σιγά σιγά εμφανίζεται ένα «νυχάκι» από τον ήλιο και, καθώς μεγαλώνει, το φως επανέρχεται βαθμιαία.
Εξωτερικοί σύνδεσμοι
Κατηγορία:Ηλιακά φαινόμενα Κατηγορία:Εκλείψεις
Μαρκ Κλάτενμπεργκ
Ο Κλάτενμπεργκ είναι πρώην μέλος της Πρέμιερ Λιγκ και της Ποδοσφαιρικής Ένωσης της Κομητείας Ντάραμ και επίσης πρώην διαιτητής της FIFA. Έχει διαιτητεύσει διάφορους αξιοσημείωτους αγώνες, συμπεριλαμβανομένου του Τελικού του ΟΥΕΦΑ Τσάμπιονς Λιγκ 2015-16 και του Τελικού του Ευρωπαϊκού Πρωταθλήματος 2016. Ο Κλάτενμπεργκ θεωρείται ένας από τους πιο διακεκριμένους Ευρωπαίους διαιτητές της γενιάς του.
Πρώιμη σταδιοδρομία
Ο Κλάτενμπεργκ ασχολήθηκε με τη διαιτησία το 1990 ως μέρος του Βραβείου του Δούκα του Εδιμβούργου και έγινε βοηθός διαιτητής στη Νόρδερν Φούτμπολ Λιγκ σε ηλικία 18 ετών και αργότερα διαιτητής σε αυτό το πρωτάθλημα. Έγινε διαιτητής και βοηθός διαιτητής στη Νάσιοναλ Λιγκ το 1999, αλλά προήχθη γρήγορα στον Εθνικό Κατάλογο Διαιτητών της Φούτμπολ Λιγκ το 2000. Είχε υπηρετήσει μόνο ένα χρόνο ως βοηθός - ένα ρεκόρ που μοιράστηκε με τον Στιβ Μπέινς - αλλά η προοπτική εξέλιξής του οδήγησε σε ταχύτερη προώθηση. Ο πρώτος του αγώνας στη Φούτμπολ Λιγκ (σε ηλικία μόλις 25 ετών - ένα ρεκόρ μετά τον πόλεμο) ήταν μεταξύ της Τσέστερφιλντ και της Γιορκ Σίτι στις 12 Αυγούστου 2000, με την Τσέστερφιλντ να κερδίζει 4-1. Ο Κλάτενμπεργκ ήταν ο τέταρτος διαιτητής στον τελικό πλέι-οφ της τρίτης κατηγορίας 2001-02 και στον τελικό του Τσάλεντζ Τρόφι 2002-03.
Τη σεζόν 2002–03, ο Κλάτενμπεργκ επελέγη για να διαιτητεύσει δύο ημιτελικούς πλέι οφ - την ισοπαλία με 1-1 στην Πρώτη Κατηγορία μεταξύ της Νότιγχαμ Φόρεστ και της Σέφιλντ Γιουνάιτεντ στο Σίτι Γκράουντ στις 10 Μαΐου 2003 και την εντός έδρας νίκη στον επαναληπτικό αγώνα της Κουίνς Παρκ Ρέιντζερς επί της Όλνταμ στο Λόφτους Ρόουντ στις 14 Μαΐου 2003, η οποία έφερε τη Ρέιντζερς στον τελικό.
Στις 15 Μαΐου 2004, διαιτήτευσε τον πρώτο ημιτελικό πλέι οφ της Πρώτης Κατηγορίας 1 μεταξύ της Ίπσουιτς και της Γουέστ Χαμ στο Πόρτμαν Ρόουντ, στον οποίο οι γηπεδούχοι κέρδισαν με 1-0. Ακολούθησε ο τελικός των πλέι οφ της Τρίτης Κατηγορίας στο Στάδιο Μιλένιουμ του Κάρντιφ στις 31 Μαΐου 2004 μεταξύ της Μάνσφιλντ και της Χάντερσφιλντ, στον οποίο κέρδισε η Χάντερσφιλντ στα πέναλτι με 4-1, ύστερα από την ολοκλήρωση του αγώνα με 0-0 στην παράταση. Επίσης, το 2004, έγινε διαιτητής της Select Group στην Πρέμιερ Λιγκ και έκανε το ντεμπούτο του σε αυτό το επίπεδο στην εκτός έδρας νίκη της Έβερτον με 3-1 εναντίον της Κρίσταλ Πάλας στις 21 Αυγούστου της ίδιας χρονιάς.
Επαγγελματική σταδιοδρομία
μικρογραφία| Ο Κλάτενμπεργκ στον τελικό του [[Λιγκ Καπ Αγγλίας 2011-12. ]] Ο Κλάτενμπεργκ έγινε διαιτητής της FIFA το 2006, σε ηλικία 30 ετών, δύο χρόνια αφού έγινε επαγγελματίας. Διαιτήτευσε τον αγώνα προς τιμή του Άλαν Σίρερ στις 11 Μαΐου 2006. Είναι οπαδός της Νιούκασλ Γιουνάινεντ και ως εκ τούτου δεν διαιτήτευε επίσημους αγώνες της Νιούκασλ. Στις 9 Σεπτεμβρίου 2006, διαιτήτευσε έναν προκριματικό αγώνα για το Ευρωπαϊκό Πρωτάθλημα U17 του 2007 στο Στάδιο Γκράντσκι των Σκοπίων μεταξύ της πΓΔΜ και της Δανίας, που έληξε με νίκη 3-0 για τους φιλοξενούμενους.
Ο Κλάτενμπεργκ ορίστηκε και για τους δύο τελικούς αγώνες του Λιγκ Καπ Νέων 2006-07, μεταξύ της Λίβερπουλ και της Μάντσεστερ Γιουνάιτεντ, ο πρώτος στο Άνφιλντ στις 16 Απριλίου 2007, τον οποίο κέρδισε η Γιουνάιτεντ με 2-1 και στη συνέχεια στο Όλντ Τράφορντ στις 26 Απριλίου 2007, τον οποίο κέρδισε η Λίβερπουλ με 1–0. Με το συνολικό σκορ ισόπαλο, η Λίβερπουλ κέρδισε στη διαδικασία των πέναλτι με 4–3.
Στις 6 Αυγούστου 2008, διαιτήτευσε τον πρώτο του αγώνα στο ΟΥΕΦΑ Τσάμπιονς Λιγκ, την εκτός έδρας νίκη της Φενέρμπαχτσε με 5-0 επί της MTK Βουδαπέστης. Ο επόμενος αγώνας του Κλάτενμπεργκ στο Τσάμπιονς Λιγκ πραγματοποιήθηκε στις 3 Νοεμβρίου 2010, όταν διαιτήτευσε την εντός έδρας νίκη της Οσέρ με 2-1 επί του Άγιαξ.
Έρευνα για χρέη
Το καλοκαίρι του 2008, ο Κλάτενμπεργκ ορίστηκε ως διαιτητής του Κομιούνιτι Σιλντ εκείνου του έτους, με βοηθούς τους Ντέιβ Ρίτσαρντσον και Ίαν Γκόσλινγκ και τέταρτο διαιτητή τον Άντρε Μάρινερ. Ωστόσο, ο Κλάτενμπεργκ τέθηκε αργότερα σε αναστολή, εν αναμονή έρευνας σχετικά με φερόμενα χρέη από εταιρείες με τις οποίες είχε συνδεθεί. Ο αγώνας του Κομιούνιτι Σιλντ μεταξύ της Πόρτσμουθ και της Μάντσεστερ Γιουνάιτεντ πραγματοποιήθηκε στο Στάδιο Γουέμπλεϊ, με τον Πίτερ Γουόλτον ως αντικαταστάτη διαιτητή.
Μετά την έρευνα για την προσωπική του ζωή και τα επιχειρηματικά του χρέη, το διοικητικό όργανο των διαιτητών απέβαλε τον Κλάτενμπεργκ, επικαλούμενο παραβίαση της σύμβασης. Ο Κλάτενμπεργκ αρνήθηκε όλους τους ισχυρισμούς και άσκησε έφεση κατά της απόφασης. Στις 18 Φεβρουαρίου 2009, το Διοικητικό Συμβούλιο των Διαιτητών Επαγγελματικών Αγώνων επανέφερε τον Κλάτενμπεργκ ως διαιτητή της Select Group. Ωστόσο, έπρεπε να υπηρετήσει οκτώ μήνες αναστολής, ξεκινώντας από την αρχική του ημερομηνία αναστολής στις 6 Αυγούστου 2008. Με την επιστροφή του από την αναστολή την τελευταία ημέρα της σεζόν της Πρέμιερ Λιγκ, ο Κλάτενμπεργκ διαιτήτευσε τον αγώνα μεταξύ της Μάντσεστερ Σίτι και της Μπόλτον - τον μόνο εγχώριο αγώνα του εκείνης της σεζόν.
2010–2012
Ο Κλάτενμπεργκ συμμετείχε σε ένα Παγκόσμιο Κύπελλο ως τέταρτος αξιωματούχος για τον αγώνα για τα προκριματικά του Παγκοσμίου Κυπέλλου του 2010 μεταξύ του Αζερμπαϊτζάν και της Ρωσίας στο Μπακού στις 14 Οκτωβρίου 2009.
Έχει διαιτητεύσει προκριματικούς αγώνες για το Ευρωπαϊκό Πρωτάθλημα. Τον Σεπτέμβριο του 2010, διαιτήτευσε την ισοπαλία με 4-4 μεταξύ της Πορτογαλίας και της Κύπρου, για τα προκριματικά του Ευρωπαϊκού Πρωταθλήματος του 2012. Ωστόσο, ο πρώτος του αγώνας Ευρωπαϊκού Πρωταθλήματος ήταν η εντός έδρας νίκη της Δανίας με 4-0 εναντίον του Λιχτενστάιν, για τα προκριματικά του Ευρωπαϊκού Πρωταθλήματος του 2008.
Ο Κλάτενμπεργκ ορίστηκε να διαιτητεύσει τον Τελικό του Λιγκ Καπ 2012 μεταξύ της Λίβερπουλ και της Κάρντιφ Σίτι στο Στάδιο Γουέμπλεϊ στις 26 Φεβρουαρίου 2012. Η Λίβερπουλ κέρδισε στα πέναλτι με 3-2, μετά την παράταση που τελείωσε 2-2. Έδειξε κίτρινη κάρτα σε τρεις παίκτες κατά τη διάρκεια του αγώνα και σπάνια χρειάστηκε να συμμετέχει σε τυχόν αμφιλεγόμενες στιγμές.
Ορίστηκε στο Ευρωπαϊκό Πρωτάθλημα του 2012 ως επιπρόσθετος βοηθός διαιτητή σε μία ομάδα με επικεφαλής τον Χάουαρντ Γουέμπ. Ο Κλάτενμπεργκ επιλέχθηκε επίσης ως ένας από τους διαιτητές για το τουρνουά ποδοσφαίρου ανδρών των Ολυμπιακών Αγώνων του 2012. Διαιτήτευσε έναν αγώνα της φάσης ομίλων μεταξύ της Αιγύπτου και της Νέας Ζηλανδίας στο Όλντ Τράφορντ, ένα προημιτελικό μεταξύ της Σενεγάλης και του Μεξικού και τον τελικό για το χρυσό μετάλλιο μεταξύ της Βραζιλίας και του Μεξικού.
Ο Κλάτενμπεργκ διαιτήτευσε τον πρώτο προημιτελικό του Τσάμπιονς Λιγκ 2012-13 στις 2 Απριλίου 2013 μεταξύ της Μπάγερν Μονάχου και της Γιουβέντους, μετά τον οποίο ο πρώην παίκτης της Μπάγερν, Πάουλ Μπράιτνερ, επαίνεσε τον Κλάτενμπεργκ που άφησε τον αγώνα να έχει ροή. Η Μπάγερν κέρδισε τον αγώνα με 2-0.
Καταγγελία της Τσέλσι για ακατάλληλη γλώσσα
Στις 28 Οκτωβρίου 2012, η Τσέλσι υπέβαλε επίσημη καταγγελία στην Ποδοσφαιρική Ομοσποδνία Αγγλίας εναντίον του Κλάτενμπεργκ για υποτιθέμενη χρήση «ακατάλληλης γλώσσας» του προς τον Τζον Όμπι Μίκελ κατά τη διάρκεια του αγώνα εναντίον της Μάντσεστερ Γιουνάιτεντ. Το Διοικητικό Συμβούλιο των Διαιτητών Επαγγελματικών Αγώνων δήλωσε ότι ο Κλάτενμπεργκ θα συνεργαστεί πλήρως με την έρευνα της Ομοσπονδίας για την καταγγελία. Επίσης, ανακοίνωσε ότι δεν θα ορίσει τον Κλάτενμπεργκ σε αγώνα το επόμενο Σαββατοκύριακο, δηλώνοντας ότι ο «έλεγχος [του Κλάτενμπεργκ] θα υπονομεύσει τον αγώνα και θα είναι άδικο για τους συλλόγους και τους υποστηρικτές και των δύο πλευρών.»
Η Μητροπολιτική Αστυνομία ξεκίνησε τη δική της έρευνα για τους ισχυρισμούς, αφού έλαβε καταγγελία από την Εταιρεία Μαύρων Δικηγόρων, αλλά αργότερα την σταμάτησε αφού δεν εμφανίστηκαν θύματα. Η Ομοσπονδία καθάρισε τον Κλάτενμπεργκ από αδικήματα εννέα ημέρες αργότερα και κατηγόρησε τον Μίκελ για χρήση «απειλητικών και/ή καταχρηστικών και/ή προσβλητικών λέξεων ή/και συμπεριφοράς» έναντι του Κλάτενμπεργκ μετά τον αγώνα. Ο Mikel κρίθηκε ένοχος και έλαβε τιμωρία τριών αγώνων και πρόστιμο 60.000 λιρών.
Ο Κλάτενμπεργκ είπε σε μια δήλωση: «Το να γνωρίζεις ότι ήσουν αθώος για κάτι, αλλά ότι υπήρχε η πιθανότητα να καταστρέψει την καριέρα σου ήταν πραγματικά τρομακτικό. Ελπίζω κανένας διαιτητής να μην χρειαστεί να το περάσει στο μέλλον. Είμαστε περήφανοι για την ακεραιότητα της διαιτησίας σε αυτήν τη χώρα και δεν μπορώ να περιμένω να συμμετάσχω ξανά στο παιχνίδι που με ενδιαφέρει τόσο πολύ.»
Επέστρεψε στο καθήκον ως τέταρτος διαιτητής για έναν αγώνα μεταξύ της Τότεναμ και της Γουέστ Χαμ στις 25 Νοεμβρίου και διαιτήτευσε αγώνα της Πρέμιερ Λιγκ μεταξύ της Νόριτς Σίτι και της Σαουθάμπτον για την πλήρη επιστροφή του στις 28 Νοεμβρίου 2012. Του δόθηκε μαζικό χειροκρότημα από τμήματα και των δύο ομάδων οπαδών στον αγώνα, ο οποίος έληξε με ισοπαλία 1-1 και οι προπονητές και των δύο συλλόγων δήλωσαν αργότερα ότι ήταν «ευχαριστημένοι που τον είδαν πίσω».
2013-2015
Ο Κλάτενμπεργκ διαιτήτευσε το Κομιούνιτι Σιλντ 2013 μεταξύ της Γουίγκαν Αθλέτικ και της Μάντσεστερ Γιουνάιτεντ στο Στάδιο Γουέμπλεϊ στις 11 Αυγούστου 2013, στον οποίο η Γιουνάιτεντ κέρδισε με 2-0.
Τον Οκτώβριο του 2014, ο Κλάτενμπεργκ παραιτήθηκε για ένα σαββατοκύριακο μετά από έναν αγώνα της Κρίσταλ Πάλας λόγω τηλεφωνήματος του στον προπονητή Νιλ Γουόρνοκ και για το ταξίδι του στον αγώνα μόνος (οι κανόνες της Πρέμιερ Λιγκ αναφέρουν ότι όλοι οι αξιωματούχοι του αγώνα δεν πρέπει να συμμετέχουν σε καμία συνομιλία με έναν προπονητή μετά από έναν αγώνα και απαιτείται από όλους τους αξιωματούχους να ταξιδεύουν από και προς έναν αγώνα μαζί).
2016
Ο Κλάτενμπεργκ διαιτήτευσε τον Τελικό του Κυπέλλου Αγγλίας 2016, μεταξύ της Κρίσταλ Πάλας και της Μάντσεστερ Γιουνάιτεντ. Ο αγώνας πήγε στην παράταση και η Μάντσεστερ Γιουνάιτεντ κέρδισε με 2-1.
Ο Κλάτενμπεργκ επελέγη ως ο διαιτητής του τελικού του Τσάμπιονς Λιγκ 2016 μεταξύ της Ρεάλ Μαδρίτης και της Ατλέτικο Μαδρίτης στο Μιλάνο στις 28 Μαΐου. Η Ρεάλ Μαδρίτης κέρδισε τον αγώνα με 5–3 μετά από παράταση και πέναλτι.
Ο Κλάτενμπεργκ διαιτήτευσε σε αρκετούς αγώνες στο Ευρωπαϊκό Πρωτάθλημα του 2016. Αργά σε έναν αγώνα ομίλου μεταξύ της Τσεχίας και της Κροατίας στο Σαιντ-Ετιέν, οι Κροάτες χούλιγκαν έριξαν καπνογόνα στο γήπεδο και ο Κλάτενμπεργκ ανέστειλε τον αγώνα για αρκετά λεπτά, απομακρύνοντας τους παίκτες από τις φλόγες για να αποφύγουν τον τραυματισμό.
Έξοδος από την Πρέμιερ Λιγκ
Στις 16 Φεβρουαρίου 2017, το Διοικητικό Συμβούλιο των Διαιτητών Επαγγελματικών Αγώνων ανακοίνωσε ότι ο Κλάτενμπεργκ εγκατέλειψε τη θέση του ως διαιτητής της Πρέμιερ Λιγκ για αναλάβει ρόλο στη Ποδοσφαιρική Ομοσπονδία Σαουδικής Αραβίας, αντικαθιστώντας τον Χάουαρντ Γουέμπ ως επικεφαλής διαιτησίας της χώρας.
Κίνα
Στις 23 Φεβρουαρίου 2019, ανακοινώθηκε ότι ο Κλάτενμπεργκ είχε προσληφθεί από την Κινεζική Ποδοσφαιρική Ομοσπονδία για να γίνει ένας από τους επαγγελματίες διαιτητές στην Κίνα.
Leagues Leagues
Το 2017, ο Κλάτενμπεργκ ανακοινώθηκε ως Πρέσβης για τα Leagues Leagues και συμφώνησε να γίνει επικεφαλής διαιτητής τους ως μέρος αυτού. Ήταν τιμητικός φιλοξενούμενος στον σχηματισμό της Διεθνούς Ομοσπονδίας Socca στο Μπέρμιγχαμ του Ηνωμένου Βασιλείου και διαιτήτευσε τον τελικό του Παγκοσμίου Κυπέλλου 6Χ6 του 2019, όπου η Γερμανία νίκησε την Πολωνία.
Ελλάδα
Στις 17 Ιουλίου 2020, ο Κλάτενμπεργκ ορίστηκε ως ο νέος πρόεδρος της Κεντρικής Επιτροπής Διαιτησίας της Σούπερ Λιγκ 1.
Προσωπική ζωή
Ο Κλάτενμπεργκ πήγε σχολείο στο Κοινοτικό Λύκειο Κράμλινγκτον και επιλέχθηκε να παίξει ποδόσφαιρο για αυτό, καθώς και για το Σάουθ Νορθάμπερλαντ. Είναι διαζευγμένος από τη σύζυγό του με την οποία ζούσε στο Τσέστερ-λε-Στριτ και είχαν έναν γιο κατά τη διάρκεια του γάμου τους. Τον Αύγουστο του 2016, ο Κλάτενμπεργκ έκανε τατουάζ τα λογότυπα του ΟΥΕΦΑ Τσάμπιονς Λιγκ και του Ευρωπαϊκού Πρωταθλήματος του 2016 στο χέρι του, για να θυμάται τους τελικούς των δύο διοργανώσεων που διαιτήτευσε εκείνο το έτος.
Εξωτερικοί σύνδεσμοι
Κατηγορία:Άγγλοι διαιτητές ποδοσφαίρου Κατηγορία:Διαιτητές Ευρωπαϊκού Πρωταθλήματος Ποδοσφαίρου 2016 Κατηγορία:Διαιτητές ΟΥΕΦΑ Γιουρόπα Λιγκ Κατηγορία:Διαιτητές ΟΥΕΦΑ Τσάμπιονς Λιγκ
Σιλέα
Η Σιλέα (ιταλικά: Silea, βενετικά: Siłea), έως το 1935 γνωστή ως Μέλμα (ιταλικά: Melma), είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Ουλωτική Αλωπεκία
Η ουλωτική αλωπεκία, γνωστή και ως ουλωτική τριχόπτωση, είναι η απώλεια μαλλιών που συνοδεύεται από ουλές. Αυτό είναι σε αντίθεση με τη μη ουλωτική αλωπεκία.
Σε ορισμένες περιπτώσεις, η τριχόπτωση είναι σταδιακή, χωρίς συμπτώματα, και παραμένει απαρατήρητη για μεγάλες περιόδους. Σε άλλες περιπτώσεις, η απώλεια μαλλιών σχετίζεται με σοβαρή φαγούρα, κάψιμο και πόνο και εξελίσσεται ταχύτατα. Η φλεγμονή που καταστρέφει το θυλάκιο βρίσκεται κάτω από την επιφάνεια του δέρματος και συνήθως δεν παρατηρείται "ουλή" στο τριχωτό της κεφαλής. Οι πληγείσες περιοχές του τριχωτού της κεφαλής μπορεί να εμφανίζουν λίγα σημάδια φλεγμονής ή να έχουν ερυθρότητα, κλιμάκωση, αυξημένο ή μειωμένο χρηματισμό, φλύκταινες ή αποστράγγιση των ιγμορείων. Η τριχόπτωση της τρίχας εμφανίζεται σε άνδρες και γυναίκες όλων των ηλικιών και εμφανίζεται σε όλο τον κόσμο. Μπορεί να προκληθεί από μια ποικιλία ομάδων σπάνιων διαταραχών που καταστρέφουν το θυλάκιο της τρίχας, όπου την αντικαθιστούν με ουλώδη ιστό και προκαλούν μόνιμη τριχόπτωση. Έχει διάφορες παραλλαγές.
Κυμβελίνος
Ο Κυμβελίνος είναι έργο του Ουίλιαμ Σαίξπηρ. Αν και στο Πρώτο Φόλιο, συγκαταλέγεται στις σαιξπηρικές τραγωδίες, οι μελετητές το χαρακτηρίζουν «τραγικωμωδία».
Το έργο δεν μπορεί να χρονολογηθεί ακριβώς. Έχει ως πηγή μια ομοερωτική ιστορία του Τζέφρεϊ του Μονμάουθ για τον Βρετανό άρχοντα Κυνοβελίνο, την οποία μετέβαλε ο Σαίξπηρ με τις δικές του ιδέες και μικρότερες ιστορίες.
Εκδότες των σαιξπηρικών έργων πιστεύουν ότι το όνομα της Ιμογένης είναι παραφθορά του Ιννογένη. Ως επιχείρημα προβαίνουν σε σύγκριση μεταξύ του Κυμβελίνου και του έργου Πολύ κακό για το τίποτα: σε αυτό, ένα φάντασμα με το όνομα Ιννογένη υποτίθεται πως είναι η σύζυγος του Λεονάτο, επίθετο που κατέχει ο Πόστουμος στον Κυμβελίνο.
Υπόθεση του έργου
Η Ιμογένη, κόρη του Βρετανού βασιλιά Κυμβελίνου, παρά την επιθυμία του πατέρα της παντρεύεται έναν «παρακατιανό», τον Πόστουμο Λεονάτο, αντί για τον βραδύνου Κλότεν. Ο Κλότεν είναι ο γιος της δεύτερης συζύγου και Βασίλισσας του Κυμβελίνου, μιας μοχθηρής γυναίκας που τον έχει μετατρέψει σε πιόνι της. left|thumb|200px|Η Dame [[Έλλεν Τέρρυ ως Ιμογένη, σε μια από τις τελευταίες της παραστάσεις]]
Ο Κυμβελίνος εξορίζει τον Πόστουμο στην Ιταλία, όπου γνωρίζει τον γλυκομίλητο Ιάκιμο. Ο Iάκιμος πιστεύει πως όλες οι γυναίκες είναι εκ φύσεως ακόλαστες, γι' αυτό βάζει στοίχημα με τον Πόστουμο ότι θα καταφέρει να ξελογιάσει την Ιμογένη. Όντως πηγαίνει στη βασιλική αυλή, αλλά δεν καταφέρνει να γοητεύσει την πριγκίπισσα, γι' αυτό καταφεύγει σε δόλια μέσα: κρύβεται μέσα σε ένα μπαούλο, μπαίνει στο δωμάτιό της όταν κοιμάται και κλέβει ένα βραχιόλι που της είχε χαρίσει ο Πόστουμος.
Ο Ιάκιμος γυρίζει στην Ιταλία και πείθει τον Πόστουμο ότι κέρδισε το στοίχημα, δείχνοντάς του το βραχιόλι και περιγράφοντας την κρεβατοκάμαρα της Ιμογένης. Έξαλλος εκείνος από τη συζυγική «απιστία», στέλνει μήνυμα στον υπηρέτη του, Πιζάνιο, να δολοφονήσει την Ιμογένη. Ωστόσο, ο Πιζάνιο πιστεύει στην αθωότητα της Ιμογένης, την πείθει να μεταμφιεστεί ως άντρας και να ψάξει τον σύζυγό της, ενώ λέει ψέματα στον Πόστουμο ότι τη σκότωσε.
Η Ιμογένη χάνεται στις ερημιές της Ουαλίας και βρίσκει μια σπηλιά όπου ζουν ο άδικα καταδικασμένος ευγενής Βελάριος με τον Γουϊδέριο και τον Αρβιράγο: είναι κι οι δυο γιοι του Κυμβελίνου, αλλά το αγνοούν, κι ο Βελάριος τους απήγαγε για να εκδικηθεί την άδικη τιμωρία του. Την Ιμογένη έχει ακολουθήσει ο Κλότεν, που εμπλέκεται σε μονομαχία με τον Γουϊδέριο και σκοτώνεται. Η Ιμογένη δεν αισθάνεται καλά και πίνει ένα φίλτρο που της έδωσε η Βασίλισσα, η οποία ήθελε να τη δηλητηριάσει. Ωστόσο, το φίλτρο δεν έχει τέτοια αποτελέσματα, παρά μόνο προκαλεί ένα βαθύ λήθαργο στην πριγκίπισσα, η οποία όταν ξυπνά βλέπει το νεκρό Κλότεν και τον μπερδεύει για τον σύζυγό της.
Στη Βρετανία, εν τω μεταξύ, εισβάλλει στρατός από Ρωμαίους για να διεκδικήσουν την πληρωμή ενός φόρου, στον οποίο βρίσκονται και ο Πόστουμος με τον Ιάκιμο. Ο Πόστουμος βρίσκει την πανοπλία ενός Βρετανού χωρικού και ρίχνεται στη μάχη με τη Βρετανία, όπου επιδεικνύει γενναιότητα επιδιώκοντας να πεθάνει, καθώς μετάνιωσε για την εντολή δολοφονίας της Ιμογένης που εκπλήρωσε ο υπηρέτης του.
Εκείνο το βράδυ, ο θεός Δίας μεσολαβεί και υπόσχεται δικαίωση στους προγόνους του Πόστουμου για τον απόγονό τους. Την επόμενη μέρα, ο Κυμβελίνος καλεί τους αιχμαλώτους ενώπιόν του κι έτσι λύεται η παρεξήγηση. Ο Πόστουμος και η Ιμογένη είναι και πάλι μαζί, αποκαλύπτεται η πραγματική ταυτότητα των γιων του Κυμβελίνου, ο Βελάριος συγχωρείται κι η Βασίλισσα πεθαίνει. Ως τελική χειρονομία καλής θέλησης, ο Κυμβελίνος ελευθερώνει τους Ρωμαίους αιχμαλώτους και πληρώνει τον φόρο.
Παραστάσεις
Δεν είναι γνωστή με ακρίβεια η χρονολογία της πρώτης παρουσίασης του έργου, ωστόσο υπάρχει καταγεγραμμένη μια παράσταση, την Πρωτοχρονιά του 1634, ενώπιον της Αυλής και του Βασιλιά Καρόλου Α΄. Το έργο εκδόθηκε για πρώτη φορά το 1623 στο Πρώτο Φόλιο.
Το συγκεκριμένο έργο του Σαίξπηρ δεν ανεβαίνει συχνά σε θεατρικές παραστάσεις. Στην Ελλάδα, παρουσιάστηκε από το Εθνικό Θέατρο τον Οκτώβριο του 1957.
Εξωτερικοί σύνδεσμοι
Κατηγορία:Κωμωδίες του Ουίλλιαμ Σαίξπηρ
Κασίβα Ρεϊσόλ
Η Κασίβα Ρεϊσόλ είναι μια ιαπωνική επαγγελματική ποδοσφαιρική ομάδα από την πόλη Kashiwa, Chiba. Συμμετέχει στην J. League Division 1, την ανώτατη κατηγορία της Ιαπωνίας. Ιδρύθηκε το 1940. Αγωνίζεται στο Hitachi Kashiwa Soccer Stadium, χωρητικότητας 15.900 θεατών. Τις περισσότερες χρονιές της ιστορίας της αγωνίστηκε στην ανώτατη κατηγορίας. Έχει κατακτήσει 2 πρωταθλήματα (1972, 2011), 3 Emperor's Cup (1972, 1975, 2012), 1 Japanese Super Cup (2012), 2 Japanese League Cup (1999, 2013) και 1 Πρωτάθλημα Suruga Bank (2014). Έχει αντιπαλότητα με την ΤΖΕΦ Γιουνάιτεντ Ιστιχάρα Τσίμπα.
Ρεντά Μαλέκ
Ο Ρεντά Μαλέκ (رضا مالك, 21 Δεκεμβρίου 1931 – 29 Ιουλίου 2017) ήταν Πρωθυπουργός της Αλγερίας από τις 21 Αυγούστου 1993 έως τον Απρίλιο 1994. Κατά τη διάρκεια της βραχυπρόθεσμης θητείας του, η οποία συνέπεσε με τα πρώτα χρόνια του αλγερινού εμφυλίου πολέμου, ακολούθησε μια σκληρή αντι-ισλαμική πολιτική και διαπραγματεύτηκε επιτυχώς την ελάφρυνση του χρέους με το Διεθνές Νομισματικό Ταμείο (ΔΝΤ), μετά την εφαρμογή ενός σχεδίου μεταρρυθμίσεων του ΔΝΤ.
Βιογραφικά στοιχεία
Γεννήθηκε στη Μπάτνα στις 21 Δεκεμβρίου 1931 και ήταν αρχισυντάκτης της εφημερίδας El Moudjahid του Εθνικού Απελευθερωτικού Μετώπου μεταξύ του 1957 και του 1962, κατά τη διάρκεια του Αλγερινού Πολέμου της Ανεξαρτησίας (1954–62). Μετά το 1963, στάλθηκε ως πρέσβης στη Γιουγκοσλαβία, τη Γαλλία, τη Σοβιετική Ένωση, τις Ηνωμένες Πολιτείες (1979-82) και το Ηνωμένο Βασίλειο. Έγινε επίσης για σύντομο διάστημα Υπουργός Πληροφοριών και Πολιτισμού (1977–79) και αργότερα Υπουργός Εξωτερικών (3 Φεβρουαρίου – 21 Αυγούστου 1993). Αργότερα έγινε επικεφαλής ενός μικρού πολιτικού κόμματος, της Εθνικής Δημοκρατικής Συμμαχίας (ANR), που ιδρύθηκε στις 5 Μαΐου 1995 λίγο μετά τις προεδρικές εκλογές.
Πέθανε στις 29 Ιουλίου 2017, σε ηλικία 85 ετών μετά από μακρά ασθένεια.
Χάιλουοτο
Το Χάιλουοτο (Hailuoto) είναι νησί και δήμος της Φινλανδίας.
Το Χάιλουοτο βρίσκεται ακριβώς απέναντι από την πόλη Όουλου, στο Βοθνικό Κόλπο, ενώ οι μεταφορές προς το Όουλουνσαλο γίνονται με φέριμποτ. Το ύψος του εδάφους στην περιοχή ανεβαίνει συνεχώς λόγω της μεταπαγετώδους ανόδου. Εκτιμάται ότι τα τμήματα γης που αποτελούν σήμερα το Χαιολουότο ανήλθαν από τη Βαλτική Θάλασσα πριν από 1700 χρόνια.
Εξωτερικοί σύνδεσμοι
Κατηγορία:Δήμοι της Φινλανδίας Κατηγορία:Νησιά της Φινλανδίας
Πεδιάσιμος
Με την επωνυμία Πεδιάσιμος αναφέρονται τα παρακάτω άτομα:
Σπρεζιάνο
Το Σπρεζιάνο (ιταλικά: Spresiano, βενετικά: Sprexiàn) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
1752 Βαν Χερκ
Ο Βαν Χερκ (van Herk) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,022. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά του προς τιμή του συμπατριώτη του αστρονόμου Γκίσμπερτ βαν Χερκ (Gijsbert van Herk).
Φυσικά χαρακτηριστικά
Τα φυσικά χαρακτηριστικά του Βαν Χερκ είναι άγνωστα.
Εξωτερικοί σύνδεσμοι
Βαν Χερκ
Μυκόπλασμα
Το Μυκόπλασμα (Mycoplasma) είναι γένος βακτηρίων που δεν διαθέτουν κυτταρικό τοίχωμα σε αντίθεση με τα κοινά βακτήρια. Χωρίς κυτταρικό τοίχωμα, είναι ανεπηρέαστα από πολλά κοινά αντιβιοτικά όπως η πενικιλίνη και τα αντιβιοτικά β-λακτάμης, τα οποία στοχοποιούν τη σύνθεση του κυτταρικού τοιχώματος. Μπορούν να είναι παρασιτικά ή σαπροφυτικά. Αρκετά είδη είναι παθογόνα για τον άνθρωπο με σημαντικότερο εκπρόσωπο το είδος M. pneumoniae που προκαλεί άτυπη πνευμονία και αναπνευστικές διαταραχές. Άλλο γνωστό στέλεχος είναι το M. genitalium, το οποίο θεωρείται ότι συμμετέχει σε φλεγμονώδεις νόσους της πυέλου. Το Μυκόπλασμα είναι ο γνωστότερος μονοκυτταρικός οργανισμός με διάμετρο μόλις 0,1 μm1.
Προέλευση του ονόματος
Παλαιότερα τα μυκοπλάσματα είχαν ονομαστεί «Πλευροπνευμονιοειδείς Οργανισμοί (Pleuropneumonia-Like Organisms - PPLO)», όρος που παραπέμπει σε οργανισμούς παρόμοιους με τον αιτιολογικό παράγοντα της λοιμώδους πλευροπνευμονίας των βοοειδών (Contagious Bovine Pleuropneumonia - CBPP).
Το όνομα Μυκόπλασμα προέρχεται από την ελληνική λέξη «μύκητας» και «πλάσμα». To όνομα χρησιμοποιήθηκε για πρώτη φορά από τον A.B. Frank το 1889 επειδή νόμιζε ότι επρόκειτο για μύκητες λόγω των κοινών χαρακτηριστικών τους με αυτούς. Αργότερα ανακαλύφθηκε ότι ο χαρακτηριστικός τρόπος ανάπτυξης του M. mycoides, παρόλο που μοιάζει με αυτών των μυκήτων, είναι αποκλειστικός σε αυτά τα είδη1.
Ταξινόμηση
Υπάρχουν πάνω από 100 ταυτοποιηθέντα είδη του γένους Mycoplasma, ένα από τα γένη της τάξης Mollicutes. Η τάξη Mollicutes είναι παρασιτικοί ή συμβιωτικοί οργανισμοί ανθρώπων, ζώων (συμπεριλαμβανομένων των εντόμων) αλλά και των φυτών. Αντίθετα το γένος Μυκόπλασμα εξ ορισμού περιορίζεται σε ξενιστές που ανήκουν στα σπονδυλωτά. Η χοληστερόλη είναι απαραίτητη για την ανάπτυξη του γένους Mycoplasma καθώς και για ορισμένα άλλα γένη της τάξης Mollicutes. Η βέλτιστη θερμοκρασία ανάπτυξης τους είναι συχνά η ίδια η θερμοκρασία του ξενιστή τους (π.χ. 37°C σε ανθρώπους) ή η θερμοκρασία του περιβάλλοντος εάν ο ξενιστής δεν είναι σε θέση να ρυθμίζει ο ίδιος την εσωτερική του θερμοκρασία.
Αρχικά το όνομα «Μυκοπλάσματα» αναφέρονταν σε όλα τα γένη της τάξης Mollicutes. Το όνομα Mollicutes προέρχεται από τις λατινικές λέξεις «mollis» (μαλακός) και «cutes» (δέρμα). Τα βακτήρια αυτά δεν έχουν κυτταρικό τοίχωμα και τη γενετική ικανότητα να συνθέτουν πεπτιδογλυκάνη1.
Η σειρά Mycoplasmatales περιλαμβάνει μια ολόκληρη οικογένεια, την Mycoplasmataceae, που περιλαμβάνει δύο γένη τα Mycoplasma και Ureaplasma1. Η ομάδα Ηominis περιλαμβάνει μεταξύ άλλων τα M. bovis, M. pulmonis, και M. hominis1.
Η ομάδα Pneumoniae περιλαμβάνει τα M. muris, M. fastidiosum, M. pneumoniae κ.α.1
Μελέτη 143 γονιδίων σε 15 είδη Μυκοπλάσματος προτείνει την ομαδοποίηση των ειδών του σε τέσσερις ομάδες:
Μορφολογία-Δομή
Το μέγεθος του Μυκοπλάσματος (0,2-0,8 μm) προσεγγίζει το μέγεθος των μεγαλύτερων ιών. Επειδή δεν έχει κυτταρικό τοίχωμα παρουσιάζει ιδιαίτερη πλαστικότητα (πολυμορφισμός). Λόγω της ύπαρξης στερολών στην πρωτοπλασματική μεμβράνη το Mycoplasma είναι ευαίσθητο στους αντιμικροβιακούς παράγοντες. Το σχήμα του ποικίλλει ανάλογα με το είδος και τις συνθήκες του περιβάλλοντος αλλά και το στάδιο αναπτύξεως που βρίσκεται. Στην εξωτερική επιφάνεια της μεμβράνης φέρει ειδικούς σχηματισμούς προσκόλλησης στα επιθήλια του αναπνευστικού ή του γεννητικού συστήματος3. Περιέχει DNA και RNA.
Πρώτη Απομόνωση
Το 1898 οι Nocard και Roux ανακοίνωσαν ότι επέτυχαν να καλλιεργήσουν τον αιτιολογικό παράγοντα της CBPP, η οποία εκείνη την εποχή ήταν μια ιδιαίτερα σοβαρή νόσος των βοοειδών. Η ασθένεια οφείλονταν στον M. mycoides subsp. mycoides. Οι δύο επιστήμονες επέτυχαν έτσι την πρώτη απομόνωση Μυκοπλάσματος. Η καλλιέργεια του ήταν και εξακολουθεί να είναι δύσκολη λόγω των απαιτήσεων της ανάπτυξης τους.
Οι Nocard και Roux πραγματοποίησαν την απομόνωση εμβολιάζοντας σε έναν ημιδιαπερατό σάκο πνευμονικό υγρό από ένα μολυσμένο ζώο και τοποθετώντας αυτό το σάκο ενδοπεριτοναϊκά σε ένα ζωντανό κουνέλι. Μετά από δεκαπέντε με είκοσι ημέρες, το υγρό που βρισκόταν μέσα στο σάκο ήταν αδιαφανές λόγο της ανάπτυξης ενός μικροοργανισμού. Αυτός ο θολός ζωμός μπόρεσε να χρησιμοποιηθεί για εμβολιασμό για δεύτερη ή/και τρίτη φορά και στη συνέχεια εισήχθη σε ένα υγιές ζώο προκαλώντας την ασθένεια. Η ασθένεια δεν αναπτύσσεται εάν το βιολογικό υλικό θερμανθεί. Βιολογικό υλικό που απομονώθηκε από το κουνέλι μπορεί να χρησιμοποιηθεί για την ανάπτυξη του Μυκοπλάσματος in vitro χωρίς να απαιτείται ειδική κυτταροκαλλιέργεια1.
Καλλιέργεια
Πολλά από τα στελέχη των Μυκοπλασμάτων αναπτύσσονται σε ζωμό πεπτόνης εγχύσεως καρδιάς με 2% άγαρ, στον οποίο έχει προστεθεί περίπου 30% ανθρώπινο ασκιτικό υγρό ή ορός ζώου. Μετά από επώαση του ζωμού στους 37 βαθμούς Κελσίου για 48 με 96 ώρες, δεν παρουσιάζεται θολερότητα, αλλά σε χρώσεις Giemsa φυγοκεντρημένου ιζήματος φαίνονται στο μικροσκόπιο χαρακτηριστικές πολύμορφες δομές. Η καλλιέργεια του Μυκοπλάσματος σε στερεά θρεπτικά υλικά δίνει μικροσκοπικές αποικίες π.χ. μετά από καλλιέργεια 2-6 ημερών σε άγαρ ανιχνεύονται μεμονωμένες στρογγυλές αποικίες μεγέθους 20-500 μm και κοκκώδους επιφάνειας2.
Αντιγονική δομή
Οι πρωτεΐνες που βρίσκονται στους μηχανισμούς προσκόλλησης του Μυκοπλάσματος (Ρ1 και Ρ30) είναι ιδιαίτερα αντιγονικές. Επιπλέον τα γλυκολιπίδια και οι λιποπρωτεΐνες της κυτταροπλασματικής του μεμβράνης έχουν και αυτά αντιγονικές ιδιότητες3.
Νόσοι που οφείλονται σε μυκοπλάσματα
Τα παρασιτικά Μυκοπλάσματα μπορούν να μεταδοθούν αλλά είναι δυνητικά παθογόνα μόνο σε ένα είδος ξενιστή2.
Νόσοι σε ανθρώπους
Τα Μυκοπλάσματα έχουν καλλιεργηθεί από ανθρώπινους βλεννογόνους και ιστούς προερχόμενους από το αναπαραγωγικό, ουροποιητικό, πεπτικό και αναπνευστικό σύστημα. Μυκοπλάσματα κατοικούν φυσιολογικά στο ουροποιητικό σύστημα ιδιαίτερα στις γυναίκες. Συγκεκριμένα προκαλούν:
Νόσοι φυτών
Πολλές φυτονόσοι οφείλονται στα μυκοπλάσματα, όπως η υποανάπτυξη του καλαμποκιού2.
Θεραπεία
Τα στελέχη Μυκοπλασμάτων αν και είναι ανθεκτικά στις πενικιλίνες, τις κεφαλοσπορίνες και τη βανκομυκίνη αναστέλλονται από διάφορα αντιμικροβιακά όπως οι τετρακυκλίνες και οι ερυθρομυκίνες, οι οποίες αποτελούν και τα φάρμακα εκλογής στη μυκοπλασματική πνευμονία2.
Mycoplasma pneumoniae
Το Μυκόπλασμα της πνευμονίας (Mycoplasma pneumoniae) προκαλεί λοίμωξη στο αναπνευστικό σύστημα. Είναι παθογόνο μόνο για τον άνθρωπο και η μόλυνση επιτυγχάνεται με την εισπνοή μολυσμένων σταγονιδίων4.
Παθογένεια
Στα άτομα που έχουν μολυνθεί το Μυκόπλασμα της πνευμονίας κυκλοφορεί στο σάλιο για αρκετές ημέρες πριν εμφανισθούν τα συμπτώματα. Η νόσος δεν αφήνει ισχυρή ανοσία, οπότε μπορεί να παρατηρηθεί αναμόλυνση4.
Κλινικές εκδηλώσεις
Το συχνότερο κλινικό σύνδρομο είναι η οξεία και η υποξεία τραχειοβρογχίτιδα, η οποία συνοδεύεται από συμπτώματα του ανώτερου αναπνευστικού συστήματος. Σε ποσοστό μικρότερο του 10% μπορεί να εκδηλωθεί ως άτυπος πνευμονία με χρόνο επώασης περίπου τις τρεις εβδομάδες. Το 10-20% όλων των πνευμονιών οφείλεται στο Μυκόπλασμα της πνευμονίας. Η νόσος υποχωρεί αυτόματα εντός 2-4 εβδομάδων. Όμως σε παιδιά και σε άτομα νεαρής ηλικίας μπορεί να προκαλέσει βρογχίτιδα, βρογχιολίτιδα, φαρυγγίτιδα και οξεία απόφραξη του λάρυγγα. Επιπλοκές που μπορεί να εμφανισθούν είναι η μέση ωτίτιδα, φυσαλιδώδης τυμπανίτιδα, μηνιγγοεγκεφαλίτιδα, μυοκαρδίτιδα κ.α.4
Ταυτοποίηση
Η παρατήρηση άμεσου παρασκευάσματος κλινικών δειγμάτων ύποπτων για Μυκόπλασμα της πνευμονίας δεν βοηθάει σημαντικά. Το Μυκόπλασμα δεν βάφεται με τη χρώση Gram και δεν καλλιεργείται στα κοινά θρεπτικά υλικά. Απαιτούνται ειδικά υλικά για την απομόνωση του με χρόνο επώασης 8-15 ημέρες. Η διάγνωση του θα βασισθεί στην ανεύρεση αντισωμάτων στον ορό του αίματος ή στην ανίχνευση του βακτηρίου με την αλυσιδωτή αντίδραση πολυμεράσης (PCR). Τα αντισώματα ανιχνεύονται με ανοσοενζυματικές μεθόδους μετά την δεύτερη εβδομάδα από την μόλυνση4.
Θεραπεία
Αν και η νόσος υποχωρεί αυτόματα εντός 2-4 εβδομάδων, η κατάλληλη θεραπεία μπορεί να συντομεύσει την πορεία της νόσου. Φάρμακα εκλογής είναι η ερυθρομυκίνη και η τετρακυκλίνη4.
Mycoplasma hominis
Το M. hominis μπορεί να αποικίσει το κόλπο των γυναικών και να προκαλέσει πυρετό μετά τον τοκετό ή μετά από έκτρωση καθώς και φλεγμονώδη νόσο στην πυελική χώρα. Έχει απομονωθεί από το αμνιακό υγρό σε ποσοστό περίπου 30% των γυναικών με ενδοαμνιακές λοιμώξεις και έχει αποδειχθεί ότι σχετίζεται με τις πρόωρες γεννήσεις νεογνών μικρότερων των 33 εβδομάδων. Το M. hominis ενοχοποιείται για τη μη ειδική ή βακτηριακή κολπίτιδα4.
Mycoplasma genitalium
Το M. genitalium έχει το μικρότερο γονιδίωμα από όλα τα βακτήρια. Έχει απομονωθεί από άνδρες με ουρηθρίτιδα και γυναίκες με τραχηλίτιδα. Το M. genitalium έχει απομονωθεί μαζί με το Μυκόπλασμα της πνευμονίας από τις εκκρίσεις του αναπνευστικού συστήματος σε μικρό αριθμό ατόμων, αλλά ο ρόλος του στις λοιμώξεις του αναπνευστικού συστήματος δεν πρέπει να είναι σημαντικός. Το M. genitalium αποτελεί έναν παθογόνο σεξουαλικώς μεταδιδόμενο και όχι συμβιώντα μικροοργανισμό, ο οποίος μπορεί να προκαλέσει ουρηθρίτιδα στους άνδρες και στις γυναίκες βλεννοπυώδη τραχηλίτιδα. Αυτό μπορεί να προκαλέσει συχνά ασυμπτωματική ενδομητρίτιδα και πιθανόν λοίμωξη των σαλπίγγων με αποτέλεσμα έκτοπη κύηση ή στείρωση λόγω σαλπιγγίτιδας. Τέλος ευθύνεται και για την πυελική φλεγμονώδη νόσο στις γυναίκες4.
Mycoplasma gallisepticum
Το M. gallisepticum είναι ένα βακτήριο το οποίο ανήκει στην τάξη Mollicutes και στην οικογένεια Mycoplasmataceae. Είναι ο αιτιολογικός παράγων της χρόνιας αναπνευστικής νόσου στα κοτόπουλα και της λοιμώδους ιγμορίτιδας σε γαλοπούλες, κοτόπουλα, περιστέρια και άλλα πτηνά1.
Μετάδοση
Το M. gallisepticum μεταδίδεται μέσω των αυγών κότας. Τα περισσότερα σμήνη πτηνών δεν φέρουν το βακτήριο. Πιστεύεται ότι το στρες μειώνει την αντίσταση στην ασθένεια1.